Държавен вестник, бр. 10, 2026 г., стр. 51

БРОЙ  10	
Д Ъ Р Ж А В Е Н  В Е С Т Н И К 	
СТР.  51   
11.3. Място на изпълнение
Освен ако изрично не е договорено друго 
от Банката в писмена форма, мястото на из­
пълнение по този Договор, с изключение на 
ангажименти, свързани с Проекта, ще бъде 
седалището на Банката.
11.4. Доказателство за дължими суми
При всяко съдебно действие, произтичащо 
от този Договор, удостоверението на Банката 
за която и да е сума или ставка, дължима съг­
ласно Договора, при липса на явна грешка, 
ще бъде убедително доказателство за такава 
сума или ставка.
11.5. Цяло споразумение
Този Договор представлява цяло спора­
зумение между Банката и Заемополучателя 
във връзка с предоставянето на Кредита и 
замества всяко предишно споразумение по 
същия въпрос, независимо дали изрично, или 
подразбиращо се.
11.6. Невалидност
Ако в даден момент някое условие от този 
Договор е или стане незаконно, невалидно или 
неприложимо в каквото и да е отношение, или 
този Договор е или стане недействителен в 
каквото и да е отношение, съгласно законите 
на която и да е юрисдикция, такава незакон­
ност, недействителност, неприложимост или 
недействителност няма да засяга: 
(a)	законосъобразността, валидността или 
изпълнимостта в тази юрисдикция на 
всяко друго условие от този Договор или 
действителността във всяко друго отно­
шение на Договора в тази юрисдикция; 
или
(b)	законосъобразността, валидността или 
изпълнимостта в други юрисдикции на 
това или на което и да е друго условие 
на Договора или действителността му 
съгласно законите на такива други юрис­
дикции.
11.7. Дата на влизане в сила
(a)	Този Договор е обвързан със и влиза в 
сила само след получаване от Банката, 
във форма и съдържание, приемливи за 
последната, на доказателството (копие на 
инструмента за ратифициране, публику­
ван в „Държавен вестник“, придружено 
със заверен превод), че Договорът е 
ратифициран от Народното събрание на 
Република България.
(b)	Този Договор няма да влезе в сила, докато 
Банката не изпрати на Заемополучателя 
писмо, потвърждаващо изпълнението на 
горепосоченото условие и посочващо 
датата, на която този Договор влиза в 
сила („Дата на влизане в сила“), и такова 
писмо ще бъде убедително доказателство, 
че този Договор е влязъл в сила.
(c)	За избягване на съмнение до момента, 
в който такова писмо бъде издадено от 
Банката, нито Заемополучателят, нито 
Банката могат да имат претенции един 
към друг или да носят каквато и да било 
отговорност съгласно или във връзка с 
Договора.
(d)	В случай че гореспоменатото условие не 
бъде изпълнено в рамките на 6 (шест) 
месеца след датата на подписване на 
Договора (или до всяка такава по-късна 
дата, която Банката ще се съгласи да 
приеме), този Договор няма да влезе в 
сила, без да са необходими или изисквани 
по-нататъшни действия. 
11.8. Изменения
Всяко изменение на Договора се прави в 
писмена форма и се подписва от Страните, 
като такова изменение влиза в сила след пот­
върждение от страна на Банката до Заемопо­
лучателя, че е получила копие от съответния 
инструмент за ратифициране от Народното 
събрание на Република България, придружено 
със заверен превод.
11.9. Екземпляри
Този Договор може да бъде сключен в про­
изволен брой екземпляри, като всички, взети 
заедно, представляват един и същ документ. 
Всеки екземпляр е оригинал, а всички екзем­
пляри заедно съставляват един и същ документ.
Член 12
Заключителни клаузи
12.1. Уведомления
12.1.A. Форма на уведомление
(a)	Всяко уведомление или друго съобщение, 
предоставено по този Договор (различно 
от разговор за ценообразуване в реално 
време по отношение на Транш с цено­
образуване в реално време), трябва да 
бъде в писмена форма и освен ако не е 
посочено друго, може да бъде изпратено 
като писмо или по електронна поща.
(b)	Уведомления и други съобщения, за 
които в Договора са определени фикси­
рани периоди или които сами по себе 
си определят периоди, задължителни за 
адресата, могат да бъдат направени с дос­
тавка на ръка, регистрирано писмо или 
по електронна поща. Такива уведомления 
и съобщения се считат за получени от 
другата Страна: 
(i)	на датата на доставяне при доставка 
на ръка или регистрирано писмо; и
(ii)	в случай на изпращане по електронна 
поща само когато тази електронна 
поща действително е получена в че­
тима форма и само ако е адресирана 
по начин, по който другата Страна 
посочва за тази цел.
(c)	Всяко уведомление, предоставено от Зае­
мополучателя на Банката по електронна 
поща:
(i)	посочва номера на Договора в линията 
за темата; и